ΓΡΑΠΤΗ ΕΡΩΤΗΣΗ E-1469/00

υποβολή: Rodi Kratsa-Tsagaropoulou (PPE-DE) προς την Επιτροπή

(10 Μαΐου 2000)

Θέμα: Μεταναστευτική πολιτική

Η παράνομη μετανάστευση στην Ευρώπη παίρνει όλο και περισσότερο μορφή δουλεμπορίου πουποβαθμίζει την ανθρώπινη αξιοπρέπεια και συχνά στοιχίζει ανθρώπινες ζωές.

Υπάρχει ευθύνη της Ευρωπαϊκής Ένωσης; Η Ευρωπαϊκή Ένωση, ως τόποςποδοχής μεταναστών, δεν πρέπει ν' αποκτήσει μία συλλογική μεταναστευτική πολιτική η οποία θα καθορίζει σαφείς και κοινά αποδεκτές σχέσεις με τις χώρες καταγωγής μεταναστών, που θα καταπολεμά την παρανομία και το εμπόριο ανθρώπων αλλά και την παράνομη απασχόληση στην Ένωση; Οιποψήφιες προς ένταξη χώρες θα συμμετέχουν στη διαδικασία κατάστρωσης και εφαρμογής αυτών των πολιτικών;

Απάντηση του κ. Vitorino εξ ονόματος της Επιτροπής

(3 Ιουλίου 2000)

Από την έναρξη ισχύος της Συνθήκης του Άμστερνταμ την 1 Οκτωβρίου 1999, η Κοινότητα διαθέτει ρητές αρμοδιότητες στον τομέα της μεταναστευτικής πολιτικής (Τίτλος IV της Συνθήκης ΕΚ, άρθρα 61 και επ.). Το άρθρο 63 της Συνθήκης ΕΚ ορίζει ότι το Συμβούλιο, εντός πέντε ετών, θεσπίζει μέτρα περί μεταναστευτικής πολιτικής που, μεταξύ άλλων, αναφέρονται στον τομέα της παράνομης μετανάστευσης (άρθρο 63, 3.β της Συνθήκης ΕΚ).

Στις 3 Δεκεμβρίου 1998, το Συμβούλιο Δικαιοσύνης και Εσωτερικών Υποθέσεων ενέκρινε σχέδιο δράσης για την εφαρμογή των νέων διατάξεων του Τίτλου IV της Συνθήκης ΕΚ(1), το οποίο αργότερα επικυρώθηκε από το Ευρωπαϊκό Συμβούλιο της Βιέννης. Στο εν λόγω σχέδιο δράσης, η καταπολέμηση της παράνομης μετανάστευσης έχει χαρακτηρισθεί ως ένα από τα μέτρα προτεραιότητας που πρέπει να ληφθούν στον τομέα της μεταναστευτικής πολιτικής.

Στην έκτακτη σύνοδο του Ευρωπαϊκού Συμβουλίου, που πραγματοποιήθηκε στο Τάμπερε (Φινλανδία) στις 15 και 16 Οκτωβρίου 1999, εγκρίθηκαν σημαντικά συμπεράσματα σχετικά με τον τρόπο με τον οποίο θα έπρεπε να χαραχθεί η μελλοντική πολιτική της Ένωσης στους τομείς της μετανάστευσης και του ασύλου. Στη σύνοδο αυτή,πογραμμίστηκε η αναγκαιότητα ανάπτυξης μιας συνεκτικής προσέγγισης της μετανάστευσης σε ό,τι αφορά πολιτικά δικαιώματα, ανθρώπινα δικαιώματα και αναπτυξιακά θέματα στις χώρες και περιφέρειες καταγωγής και διέλευσης. Στο πλαίσιο αυτό, έγινε αναφορά στα σχέδια δράσης που έχουν καταρτίσει οιψηλού επιπέδου ομάδες εργασίας για θέματα μετανάστευσης και ασύλου, τα οποία επικεντρώνονται στην κατάσταση που επικρατεί σε ορισμένες τρίτες χώρες και θα πρέπει να θεωρηθούν ως ένα πρώτο βήμα προς την ανάπτυξη μιας τέτοιου είδους πολιτικής. Το Ευρωπαϊκό Συμβούλιο εξέφρασε επίσης τηνποστήριξή του όσον αφορά τη διαχείριση των μεταναστευτικών ροών σε όλα τα στάδιά τους και ζήτησε τη διενέργεια, σε στενή συνεργασία με τις χώρες καταγωγής και διέλευσης, ενημερωτικών εκστρατειών σχετικά με τις σημερινές δυνατότητες νόμιμης μετανάστευσης, και την καταπολέμηση όλων των μορφών λαθρομετανάστευσης και εμπορίου ανθρώπων. Για το σκοπό αυτό, κάλεσε το Συμβούλιο και τα κράτη μέλη να αντιμετωπίσουν την παράνομη μετανάστευση στην πηγή της, ιδίως με την πάταξη όσων ενέχονται στο εμπόριο ανθρώπων και στην οικονομική εκμετάλλευση μεταναστών, να θεσπίσουν σχετική νομοθεσία, να προβλέψουν αυστηρές κυρώσεις κατά του σοβαρού αυτού εγκλήματος, να επικεντρώσουν, από κοινού με την Ευρωπόλ, τις προσπάθειές τους στον εντοπισμό και στην εξάρθρωση των οργανωμένων εγκληματικών δικτύων, να προστατεύσουν τα δικαιώματα των θυμάτων σωματεμπορίου δίνοντας ειδική έμφαση στις γυναίκες και τα παιδιά, να παράσχουν τη συνδρομή τους στις χώρες καταγωγής και διέλευσης προκειμένου να βοηθήσουν τις αρχές των χωρών αυτών να αυξήσουν την ικανότητά τους για αποτελεσματική καταπολέμηση του εμπορίου ανθρώπων και να εκπληρώσουν τιςποχρεώσεις που έχουν έναντι της Ένωσης και των κρατών μελών στον τομέα της επανεισδοχής, και να προωθήσουν στενότερη συνεργασία και αμοιβαία τεχνική συνδρομή μεταξύ των αρμόδιων για τους συνοριακούς ελέγχους αρχών των κρατών μελών, όπως προγράμματα ανταλλαγών και μεταφορές τεχνολογίας, ιδίως για τα θαλάσσια σύνορα, και για την ταχεία ένταξη τωνποψήφιων χωρών στην εν λόγω συνεργασία.

Η Επιτροπή ήδη επεξεργάζεται τις προτάσεις και ενέργειες που απαιτούνται για την πλήρη επίτευξη των προαναφερόμενων στόχων των συμπερασμάτων του Τάμπερε, όπως προβλέπεται στον πίνακα αποτελεσμάτων για την παρακολούθηση της προόδου όσον αφορά τη δημιουργία χώρου Ελευθερίας, ασφάλειας και δικαιοσύνης πουποβλήθηκε στο Συμβούλιο και το Κοινοβούλιο(2). Μετά τα τραγικά γεγονότα στο Ντόβερ, τα κοινοτικά όργανα και τα κράτη μέλη πρέπει να αναλάβουν τη δέσμευση να εξασφαλίσουν την εντός των προκαθορισμένων προθεσμιών εκτέλεση των ενεργειών και λήψη των μέτρων που προβλέπονται στον εν λόγω πίνακα αποτελεσμάτων. Επίσης, οιπηρεσίες της Επιτροπής εξετάζουν τη δυνατότητα ανάληψης νέων πρωτοβουλιών για την αποφυγή παρόμοιων περιστατικών στο μέλλον.

Το Ευρωπαϊκό Συμβούλιο του Τάμπερε τόνισε επίσης ότι, ως συνέπεια της ενσωμάτωσης του κεκτημένου του Σένγκεν στην Ένωση, οιποψήφιες χώρες οφείλουν, τη στιγμή της προσχώρησης στην Ένωση, να αποδεχθούν πλήρως το κεκτημένο και τα περαιτέρω μέτρα που βασίζονται σε αυτό.

(1) ΕΕ C 19 της 23.1.1999.

(2) COM(2000)167 τελικό.